Stazić je objavio i novu imovinsku karticu prije otprilike tjedan dana u koju je napisao da je 80 četvornih metara ipak vrijedno 1,776.000 kuna

Nenad Stazić (SDP) u svoju imovinsku karticu prije tri mjeseca upisao je da je suvlasnik stana od 80 kvadrata u Zagrebu, vrijednog 184 tisuće kuna, odnosno niti 25 tisuća eura.

VEZANE VIJESTI

Sadržaj se nastavlja...

Taj je stan u kartici iz 2012. bio procijenjen na 1,2 milijuna kuna, a Stazić je objavio i novu imovinsku karticu prije otprilike tjedan dana u koju je napisao da je 80 četvornih metara ipak vrijedno 1,776.000 kuna.

"Ova cifra između je glupost, greška je to. Ne znam kako je do nje došlo, ali čim sam je primijetio, ispravio sam je", rekao je za Večernji list Stazić.

Iznos od 184 tisuće kuna za stan uredno stoji u svih šest imovinskih kartica koje je SDP-ovac predavao od 2016. pa zaključno s 2019. godinom.

"Nisam prije to detaljno gledao", kazao je Stazić.



